IMH บวกต่อ 18% โบรกอัพเป้า 19 บ. ปรับรายได้ปี 66 ขึ้น 11.6%
IMH บวกต่อ 18% โบรกอัพเป้าใหม่ 19 บาท ปรับรายได้ปี 66 ขึ้น 11.6% คาดว่าโรงพยาบาล IMH สีลมจะเริ่มรับรู้รายได้ในช่วงครึ่งปีหลัง พร้อมคาดกําไรสุทธิปีนี้อยู่ที่ 280 ล้านบาท
IMH บวกต่อ 18% โบรกอัพเป้าใหม่ 19 บาท ปรับรายได้ปี 66 ขึ้น 11.6% คาดว่าโรงพยาบาล IMH สีลมจะเริ่มรับรู้รายได้ในช่วงครึ่งปีหลัง พร้อมคาดกําไรสุทธิปีนี้อยู่ที่ 280 ล้านบาท
8 มี.ค. 2566

ผู้สื่อข่าวรายงานว่า วันนี้ (8 มี.ค. 66) ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ล่าสุด ณ เวลา 10:58 น. อยู่ที่ระดับ 13.90 บาท บวก 2.10 บาท หรือ 17.80% สูงสุดที่ระดับ 14.30 บาท ต่ำสุดที่ระดับ 11.60 บาท ด้วยมูลค่าการซื้อขาย 53.61 ล้านบาท

บล.ทรีนีตี้ ระบุในบทวิเคราะห์ว่า มีปรับคาดการณ์รายได้ปี 66 ขึ้น 11.6% จากรายได้ที่สูงขึ้นจากการรับรู้รายได้จากโรงพยาบาล IMH สีลม ที่คาดว่าจะเริ่มรับรู้รายได้ในช่วงครึ่งหลังของปี 66 แต่ปรับคาดการณ์กําไรสุทธิปี 66 ลง 8% สู่ระดับ 280 ล้านบาท เนื่องจากคาดว่าครึ่งแรกของปี 66 จะมีผลประการปรับตัวลดลงจากงวดเดียวของปีก่อน จากฐานที่สูง และปรับ EBITDA Margin ลง แต่ปรับเพิ่มคาดการณ์รายได้ปี 76 ขึ้น 23.7% เป็น 1.11 พันล้านบาท จากการรับรู้รายได้จากโรงพยาบาล IMH สีลมเต็มปี ส่งผลให้มีกําไรสุทธิ 324 ล้านบาท
นอกจากนี้ คาด IMH สีลมสามารถรองรับคนไข้บัตรทอง โดยมี Quota ที่ 50,000 ราย และเราคาดว่าจะสามารถมี Synergy ร่วมกับ IMH จากการใช้บริการ Lab ต่างๆ อย่างที่ IMH ธนบุรีได้รับประโยชน์และเพิ่มอัตราการทำกำไรได้สูงขึ้น และเน้นให้บริการกลุ่มสปสช.
ขณะที่ IMH ได้กำหนดราคาใช้สิทธิ IMH_W1 ที่ 25 บาท และคาด Dilution Effect จะอยู่ที่ 25%
โดยยังคงคำแนะนํา “ซื้อ” ราคาเป้าหมายใหม่ปี 66 ที่ 19.00 บาท (จาก 18.30 บาท) โดยรวมผลการดําเนินงานของโรงพยาบาล IMH สีลมแล้ว แต่ยังไม่ได้รวม Upside ที่จะเกิดขึ้นจากการเข้าลงทุนโรงพยาบาลแห่งใหม่ ได้แก่ IMH แบริ่ง นอกจากนี้คิดเป็น P/E ที่ 13 เท่า ยังต่ำกว่าค่าเฉลี่ยกลุ่มโรงพยาบาลที่ 26 เท่า หลังจากมีการใช้สิทธิแปลงสภาพเต็มจำนวน